रती पांडे

रती पांडे ही एक भारतीय अभिनेत्री आहे जी दूरदर्शन मालिका हिटलर दीदी, मिले जब हम तुम, पोरस, देवी आदि पराशक्ती, बेगुसराय, हर घर कुछ कहते है आणि शादी मुबारक मधील तिच्या अभिनयासाठी ओळखली जाते.

 सुरुवातीचे जीवन आणि पार्श्वभूमी 
रती पांडे यांचा जन्म ११ सप्टेंबर १९८२ रोजी भारतातील आसाम येथे एका हिंदू ब्राह्मण कुटुंबात झाला. ती तिथे सात वर्षे राहिली आणि त्यानंतर तिचे कुटुंब बिहारमधील पटना येथे गेले जिथे तिने सेंट कॅरेन हायस्कूलमध्ये शिक्षण घेतले. सुशांत सिंग राजपूतची मोठी बहीण तिची वर्गमित्र होती. तिने केंद्रीय विद्यालय, सादिक नगर, नवी दिल्ली येथून शालेय शिक्षण पूर्ण केले. रतीने दिल्ली विद्यापीठातील मिरांडा हाऊस कॉलेजमधून अर्थशास्त्रात पदवी प्राप्त केली.

 कारकीर्द 
रती पांडेने २००६ मध्ये आयडिया झी सिनेस्टार्स की खोज या रिॲलिटी शोमध्ये सहभागी म्हणून तिच्या कारकिर्दीची सुरुवात केली. ती सोनी टीव्हीवरील गुन्हेगारी आधारित थ्रिलर सीआयडी आणि सहारा वनच्या हॉरर शो रात होने को है मध्ये देखील दिसली होती. 

रतीची टेलिव्हिजन कारकीर्द स्टार वनवरील दीप्ती भटनागरच्या शादी स्ट्रीट मालिकेतून सुरू राहिली, ज्यामध्ये तिने नंदिनीची मुख्य भूमिका साकारली होती. त्यानंतर, श्रेया क्रिएशन्स निर्मित झी टीव्हीच्या हर घर कुछ कहते है या कार्यक्रमात तिने प्रार्थना ठकरालची मुख्य भूमिका साकारली.

२००८ मध्ये तिला मिले जब हम तुम या मालिकेत नुपूर भूषणची भूमिका मिळाली. नुपूर ही एक चुलबुली मुलगी होती जी चाहत्यांमध्ये लोकप्रिय झाली.

२०११ मध्ये, पांडे यांना सुमित वत्स यांच्यासोबत हिटलर दीदी  या मालिकेत मुख्य भूमिकेचे काम देण्यात आले. तिने या मालिकेत अनेक वेगवेगळ्या व्यक्तिरेखा साकारल्या.

दोन वर्षांच्या विश्रांतीनंतर, पांडे २०१६ मध्ये बेगुसराय मधून टेलिव्हिजनवर परतली, जिथे तिने कोमलची भूमिका केली. त्याच वर्षी, ती तेनाली रामा या टीव्ही शोमध्ये राजकुमारी देवयानीच्या भूमिकेत एका छोट्या भूमिकेत दिसली होती.

ऑक्टोबर २०२० मध्ये, तिने स्टार प्लसवरील शादी मुबारक या मालिकेत मानव गोहिल यांच्यासोबत दिसली, जी भूमीका आधी राजश्री ठाकूर यांनी साकारली होती.

२०२४ मध्ये तिने भोजपुरी चित्रपट 'रंग दे बसंती' मध्येही मुख्य भूमिका साकारली होती.

 संदर्भ 

वर्ग:२१व्या शतकातील भारतीय अभिनेत्री
वर्ग:हिंदी दूरचित्रवाहिनी अभिनेत्री
वर्ग:इ.स. १९८२ मधील जन्म
वर्ग:स्त्री चरित्रलेख
वर्ग:केंद्रीय विद्यालयाचे माजी विद्यार्थी